Sonja

:*For filmen med samme navn, se [[Sonja (film)]]*
**Sonja** er et nordisk og slavisk kvinnenavn som betyr «visdom». Navnet er vanlig i flere land i Europa. En navnebærer er den norske kunstløperen og filmstjernen Sonja Henie som vant tre olympiske gullmedaljer og var en av Hollywoods mest populære skuespillere i 1930- og 40-årene.

## Etymologi
*Sonja* er en nordisk og slavisk form av av det russiske navnet Соня (Sonja), som igjen er en russisk kjæleform av det greske navnet Sophia. Dette navnet er igjen dannet av det greske ordet *sopheia*, «visdom». Navnet skrevet med latinsk alfabet kan dermed sies å ha nordisk og slavisk opprinnelse, mens det har russisk opprinnelse skrevet med kyrilliske bokstaver.

## Utbredelse

*Sonja* er kjent brukt i Russland fra 1800-tallet, blant annet gjennom matematikeren Sonja Kovalevskaja, født 1850. Navnet er også kjent brukt Danmark på 1800-tallet, i Norge fra 1870-årene og i Sverige fra 1876.

Navnet *Sonja* var vanlig i Norge fra 1920- til 1970-årene og hadde en popularitetstopp med 0,6 % i 1928, muligens på grunn av Sonja Henies første OL-gull det året. Navnet hadde også en kortvarig topp i 1968, som sammenfaller med forlovelsen mellom Sonja Haraldsen og kronprins Harald. Navnet ble igjen populært fra 2010-årene.

På verdensbasis har *Sonja* vært mest populært i perioden fra 1920-årene til 1970-årene.

Navnet *Sonja* er i dag vanlig blant annet i Slovenia og Sverige.

|}

## Navnedag
*Sonja* har navnedag i flere land, oftest 15. mai. Den norske navnedagen er .

## Kjente personer med navnet
Personene i listen er ordnet kronologisk etter fødselsår
* Sonja Kovalevsky (1850–1891), russisk matematiker
* Sonja Henie (1912–1969), norsk kunstløper
* Sonja Wigert (1913–1980), norsk-svensk skuespiller
* Sonja av Norge (født 1937), dronning av Norge
* Sonja Krohn (født 1941), norsk bildekunstner
* Sonja Lund (født 1942), svensk skuespiller og danser
* Sonja Biserko (født 1948), serbisk menneskerettighetsforkjemper
* Sonja Kristina (født 1949), britisk sanger og skuespiller
* Sonja Smits (født 1958), kanadisk skuespiller
* Sonja Mandt (født 1960), norsk politiker
* Sonja Morgan (født 1963), amerikansk filmprodusent
* Sonja Sohn (født 1964), amerikansk skuespiller og aktivist
* Sonja Yelich (født 1965), newzealandsk poet og mor til artisten Lorde
* Sonja Zietlow (født 1968), tysk TV-programleder
* Sonja Richter (født 1974), dansk skuespiller
* Sonja Aldén (født 1977), svensk sanger
* Sonja Bennett (født 1980), kanadisk skuespiller og manusforfatter
* Sonja Kovac (født 1984), kroatisk skuespiller og influencer
* Sonja Barjaktarović (født 1986), montenegrinsk håndballspiller
* Sonja Bašić (født 1987), kroatisk håndballspiller
* Sonja O'Hara (født 1987), kanadisk skuespiller og regissør
* Sonja Gerhardt (født 1989), tysk skuespiller
* Sonja Vasić (født 1989) serbisk basketballspiller
* Sonja Reid (født 1991), kanadisk YouTube-profil og gamer
* Sonja Steen (født 2008), norsk skuespiller
* Sonja Hinrichsen, tysk kunstner
* Sonja Kibsgaard, norsk fagbokforfatter
* Sonja Lyubomirsky, amerikansk professor i psykologi
* Sonja Moonear, sveitsisk musiker
* Sonja Mueller, tysk fotograf

## Annen bruk av navnet
* *Sonja* var blant de tjue vanligste navnene på kyr i Norge i 1988.
* Sonja/Gulltopp, rollefigur i teaterstykket og filmen *[[Reisen til Julestjernen]]*.
* *[[Red Sonja]]*, nederlandsk-amerikansk film fra 1985.

## Referanser


## Eksterne lenker
*